CELEX: E2020P0002
Language: hu
Date: 2020-04-03 00:00:00
Title: A Borgarting lagmannsrett 2020. április 3-i tanácsadói vélemény iránti kérelme az EFTA-Bírósághoz a Norvégia Kormánya kontra L ügyben (E-2/20. sz. ügy) 2020/C 234/03

16.7.2020   
            
            
               HU
            
            
               Az Európai Unió Hivatalos Lapja
            
            
               C 234/3
            
         
      A Borgarting lagmannsrett 2020. április 3-i tanácsadói vélemény iránti kérelme az EFTA-Bírósághoz a Norvégia Kormánya kontra L ügyben
      (E-2/20. sz. ügy)
      (2020/C 234/03)
      A Borgarting lagmannsrett (Borgarting fellebbviteli bíróság) 2020. április 3-án kelt, a Bíróság Hivatalához 2020. április 3-án beérkezett levelében tanácsadói vélemény iránt nyújtott be kérelmet az EFTA-Bírósághoz a Norvégia Kormánya kontra L ügyben, az alábbi kérdéseket illetően:
      
                  1.
               
               
                  Úgy kell-e értelmezni a 2004/38/EK irányelv (27) preambulumbekezdését, hogy az EU/EGT-állampolgár tartós beutazási és tartózkodási tilalomról szóló határozattal együtt történő kiutasítása ellentétes a 2004/38/EK irányelvvel, még akkor is, ha az érintett személy a 32. cikk (1) bekezdése alapján kérheti a beutazási és tartózkodási tilalom megszüntetését?
               
            
                  2.
               
               
                  Hogyan kell értelmezni a 32. cikk (1) bekezdésében szereplő „jelentős változások” kifejezést, ha a kiutasítás az EU/EGT-állampolgár személyes jellemzőin alapul?
               
            
                  3.
               
               
                  Amennyiben feltételezhető, hogy az EU/EGT-állampolgár kiutasítást indokoló személyes jellemzői nem változnak, ilyen esetekben a tartós beutazási tilalommal együtt történő kiutasítás ellentétes-e a 2004/38/EK irányelvvel?
               
            
                  4.
               
               
                  Hogyan kell értelmezni az EU/EGT-állampolgár tartós beutazási tilalommal együtt történő kiutasításával összefüggésben a 27. cikk (2) bekezdésében foglalt azon követelményt, amely szerint a kiutasításnak arányos intézkedésnek kell lennie, ha az érintett személynek családja és gyermekei vannak abban az országban, ahonnan kiutasítják? Ilyen esetekben kizárja-e az irányelv az állandó beutazási tilalommal együtt történő kiutasítást?
               
            
                  5.
               
               
                  A 27. cikk (2) bekezdésében említett „valódi, közvetlen és kellően súlyos veszély” fennállásának megállapításakor milyen jelentőséget kell tulajdonítani annak, hogy a büntetés letöltése során nem követtek-e el bűncselekményt, és hogy a feltételes szabadlábra helyezést követően milyen pozitív fejlemények következtek be?